**ՀԻՄՆԱՎՈՐՈՒՄ**

**«Հայաստանի Հանրապետության Կոտայքի մարզի Աբովյան համայնքի ավագանու 2024 թվականի դեկտեմբերի 24-ի N 206-Ա որոշման մեջ փոփոխություններ կատարելու մասին» ավագանու որոշման նախագծի ընդունման անհրաժեշտության մասին**

**1. Նախագծի ընդունման անհրաժեշտությունը.**

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։

Նախագծի մշակման համար հիմք է Աբովյանի համայնքապետարանի աշխատակազմի ֆինանսատնտեսագիտական և եկամուտների հաշվառման բաժնի պետի զեկուցագիրը (Մուտք՝ 2025 թվականի N Ք-1918)։ Առինջ բնակավայրի աղբահանության պայմանագրերը կնքելու, վարձավճարը հավաքագրելու և ծանուցումներ ուղարկելու համար 2024 թվականի դեկտեմբերի 08-ից  Առինջ բնակավայրում աշխատելու համար կնքվել է ցրիչի գործառույթներ իրականացնող քաղ. իրավական պայմանագիր։ Ուսումնասիրության արդյունքում պարզվել է, որ հաստիքի առկայությունը կարևոր է բնակավայրի աղբահանության պայմանագրերի կնքման, հարկերի մասին ծանուցման  գործառույթները իրականացնելու համար, ուստի առաջարկում եմ հաստիքը ներառել համայնքապետարանի աշխատակազմի հաստիքացուցակում։
Նաև համայնքի բնակավայրերի վարչական շենքի հավաքարարի աշխատավարձը կազմում է 130 000 դրամ։ Հիմք ընդունելով բնակավայրեի վարչական շենքերի տարածքները սահմանվել է տարբեր աշխատավարձի չափ։ Հաշվի առնելով նրանց ծանրաբեռնվածությունը առաջարկվում է Կաթնաղբյուր բնակավայրում աշխատավարձը թողել անփոփոխ, Վերին Պտղնի և Պտղնի բնակավայրերում սահմանվել է 191 000 դրամ, մնացած յոթ բնակավայրերում սահմանել 253 000 դրամ։

**2. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին.**

«Հայաստանի Հանրապետության Կոտայքի մարզի Աբովյան համայնքիԱբովյան համայնքի ավագանու 2024 թվականի դեկտեմբերի 24-ի N 206-Ա որոշման մեջ փոփոխություններ և լրացումներ կատարելու մասին» ավագանու որոշման նախագծի ընդունմամբ այլ իրավական ակտեր ընդունելու անհրաժեշտություն չկա։

**3. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում, իսկ աշխատավարձի հոդվածով ամսական ծախսերը կավելանան աշխատավարձի հոդվածով՝ 1 315 000 դրամով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**